RCL พุ่ง 11% นิวไฮรอบ 2 เดือน โบรกฯ เชียร์ซื้อ ลุ้นกำไร Q4 นิวไฮ!
RCL พุ่ง 11% แตะ 48 บ. นิวไฮรอบ 2 เดือน ด้วยมูลค่าซื้อขาย 557.94 ลบ. “บล.ฟิลลิป” เชียร์ “ซื้อ” ลุ้นกำไรไตรมาส 4/64 นิวไฮ!
RCL พุ่ง 11% แตะ 48 บ. นิวไฮรอบ 2 เดือน ด้วยมูลค่าซื้อขาย 557.94 ลบ. โบรกฯ เชียร์ “ซื้อ” ลุ้นกำไรไตรมาส 4/64 นิวไฮ!
21 ธ.ค. 2564

ผู้สื่อข่าวรายงานว่า ราคาหุ้น บริษัท อาร์ ซี แอล จำกัด (มหาชน) หรือ RCL ล่าสุด ณ เวลา 10:33 น. อยู่ที่ 48 บาท บวก 4.75 บาท หรือ 10.98% สูงสุดที่ 48.50 บาท ต่ำสุดที่ 43.75 บาท ด้วยมูลค่าซื้อขาย 557.94 ล้านบาท ทั้งนี้ ราคาหุ้น RCL ปรับตัวขึ้นสูงสุดในรอบ 2 เดือน นับตั้งแต่ราคาหุ้นอยู่ที่ระดับ 48.75 บ. เมื่อวันที่ 29 ก.ย.2564ุ

ทั้งนี้บล.ฟิลลิป (ประเทศไทย) ระบุในบทวิเคราะห์ แนะนำ “ซื้อ” หุ้น RCL คาดไตรมาส 4/2564 กำไรยังมีโอกาสทำ New High โดยดัชนี SCFI กลับมาทำ new high อีกครั้ง หลังอ่อนลงไปช่วงหนึ่ง ทำให้ดัชนีเฉลี่ยเพิ่มขึ้น 8% จากไตรมาส 3/2564 คาดจะเห็นกำไรดีต่อเนื่องเมื่อเทียบจากไตรมาสก่อน และโตโดดเด่นเมื่อเทียบจากปีก่อน
ส่วนปัญหาขาดแคลนตู้ยังส่งผลดีในปี 2565 โดยผู้บริหารยังมองบวกต่อค่าขนส่งจะยังอยู่ในระดับสูงอย่างน้อยไปถึงกลางปี 2565 จากการขาดแคลนตู้ อีกทั้ง RCL มีการซื้อเรือเพิ่มคาดหนุนปริมาณขนส่งและบริหารต้นทุนได้ดีขึ้น